מייקל מזרחי

מייקל מזרחי (באנגלית: Michael Mizrachi; נולד ב-5 בינואר 1981) הוא שחקן פוקר יהודי-אמריקאי אשר זכה בשמונה צמידי אליפות העולם בפוקר, הכוללים זכייה באירוע המרכזי וארבע פעמים באליפות שחקני הפוקר, ובנוסף פעמיים בסבב הפוקר העולמי. נבחר להיכל התהילה של הפוקר ב-2025.

ביוגרפיה
מזרחי נולד וגדל במיאמי שבפלורידה. הוא החל לשחק בטורנירי פוקר ב-2004, וכבר בשנתו הראשונה זכה בטורניר 500 דולר בבלאג'יו שבלאס וגאס וב-21 אלף דולר ובטורניר 2,000 דולר בווין ובפרס של 273 אלף דולר.

ב-2005 זכה בטורניר בטורניר סבב הפוקר העולמי שהתקיים בלוס אנג'לס ובפרס של כ-1.8 מיליון דולר, ושנה לאחר מכן שחזר את ההישג באטלנטיק סיטי וזכה בפרס של כ-1.2 מיליון דולר.

ב-2010 זכה בצמיד אליפות העולם בפוקר הראשון שלו, כשניצח את טורניר אליפות שחקני הפוקר היוקרתי ובפרס של כ-1.5 מיליון דולר. באותה השנה סיים במקום החמישי באירוע המרכזי. שנה לאחר מכן ניצח בטורניר במסגרת אליפות העולם בפוקר אשר התקיימה באירופה. ב-2012 שחזר את ההישג שלו וזכה בפעם השנייה באליפות שחקני הפוקר ובפרס של כ-1.4 מיליון דולר. באותה השנה זכה בטבעת סבב אליפות העולם בפוקר בטורניר שהתקיים בדרום אפריקה.

ב-2018 זכה בפעם השלישית באליפות שחקני הפוקר ובפרס של כ-1.2 מיליון דולר. שנה לאחר מכן זכה בצמיד החמישי שלו כשניצח בטורניר Seven-Card Stud Hi/Lo. ב-2024 זכה בצמיד השישי שלו כאשר ניצח בטורניר במסגרת הסבב אשר התקיים באינטרנט. במהלך סדרת 2025, מזרחי זכה באליפות שחקני הפוקר בפעם הרביעית ובפרס כספי של 1,331,322 דולר. בהמשך זכה באירוע המרכזי ובפרס של 10 מיליון דולר וזכה בצמיד השמיני שלו. במהלך טקס הענקת הצמיד הוא הוכנס להיכל התהילה של הפוקר.

נכון ליולי 2025, מזרחי זכה בסך של כ-29 מיליון דולר מטורנירי פוקר, כשמתוכם כ-21 מיליון דולר בסבב אליפות העולם וכ-5.1 מיליון דולר בסבב הפוקר העולמי.

צמידי אליפות העולם בפוקר
שנהטורנירפרס2010$50,000 The Poker Player's Championship$1,559,0462011€10,400 No Limit Hold'em (Split Format) (Europe)€336,0082012$50,000 The Poker Player's Championship$1,451,5272018$50,000 The Poker Player's Championship$1,239,1262019$1,500 Seven Card Stud Hi-Lo 8 or Better$142,8012024$888 No Limit Hold'em - Crazy 8's Encore (Online)$108,8152025$50,000 The Poker Player's Championship$1,331,3222025$10,000 No-Limit Hold'em Main Event$10,000,000

 חיים אישיים 
למזרחי תאום בשם אריק אשר משחק פוקר בצורה חצי-מקצוענית, אח גדול בשם רוברט אשר זכה ב-5 צמידי אליפות העולם בפוקר, ואח קטן בשם דניאל ג'יי אשר משחק פוקר גם כן.

מזרחי דובר עברית ובעל קשר לישראל. בין קעקועיו הרבים ישנו דגל ישראל על זרועו השמאלית. לאחר זכייתו באליפות שחקני הפוקר ב-2025, ביקש להשמיע את התקווה בטקס הענקת הצמיד.

קישורים חיצוניים



 הערות שוליים 

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי טבעת סבב אליפות העולם בפוקר
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1981